|  |  |
| --- | --- |
| Kokous | **Vanhusneuvoston kokous 3/2020** |
| Aika, paikka | Torstai 8.10.2020 kello 14.00-15.50 Ent. Kaukopään koulu |
| Osallistujat | Sinikka Poskiparta, Imatran kansalliset seniorit ry.  Erkki Päivärinta, Imatran Seudun Sotaorvot ja Kaatuneiden Omaiset ry.  Timo Saarinen, StoraEnson Eläkeläiset ry.  Anita Sairanen, Vuoksenniskan Eläkkeensaajat ry.  Anna-Liisa Kojo, Imatran Seudun Senioriopettajat ry.  ~~Liisa Nenonen, Tainionkosken Eläkkeensaajat ry.~~  Kalle Tiainen, Tainionkosken Eläkkeensaajat ry.  Pirkko Molkentin, Eläkeliiton Imatran yhdistys ry., poissa  Eila Soikkeli, Imatrankosken Eläkkeensaajat ry., varajäsen  Lauri Aunola, Imatran Sotaveteraanit ry.  Jerena Juutilainen, puheenjohtaja  Arto Pulkkinen, kaupunkikehityslautakunnan edustaja, poissa  Arto Siitonen, hyvinvointilautakunnan edustaja  Sirkku Sarlomo, konsernipalvelut, sihteeri  Titta Roslakka, Eksoten edustaja, Teams-etäyhteydellä |
| Liitteet |  |
| Jakelu | Kaupunginhallitus, lautakunnat, vanhusneuvoston jäsenet ja varajäsenet, www.imatra.fi |
|  | **§ 16 Kokouksen avaus ja läsnäolijoiden toteaminen**  **Esitys:** Puheenjohtaja avaa kokouksen ja toteaa läsnäolijat.  **Päätös:** Puheenjohtaja avasi kokouksen toivottaen vanhusneuvoston jäsenet, Raution kaupunginosayhdistys ry:n jäsenet ja Rautionkylän asukkaat tervetulleiksi.  **§ 17** **Edellisen kokouksen pöytäkirjan hyväksyminen**  **Esitys:** Hyväksytään edellisen kokouksen 14.8.2020 pöytäkirja.  **Päätös:** Hyväksyttiin.  **§ 18 Ent. Kaukopään koulun kehittämissuunnitelma ja keskustelu asukkaiden kanssa ajankohtaisista asioista**  **Esitys:** Tutustutaan Kaukopään koulun kehittämissuunnitelmaan ja kuullaan asukkaita alueen ajankohtaisista asioita.  Lauri Aunola ja Seppo Skyttä kertoivat kiinteistön jatkokäytön suunnitelmasta ja tehdyistä selvityksistä.  **Päätös:** Merkittiin tiedoksi.  **§ 19 Vanhustenviikon 4.-11.10.2020 tapahtumat**  Vanhustyön keskusliiton järjestämää valtakunnallista Vanhustenviikkoa vietetään 4.-11.10.2020. Viikon teemana on ”Onni on vanheta”. Koronaohjeiden mukaisesti järjestetään vain sellaisia tapahtumia, joissa on mahdollista huomioida turvavälit ja muut koronarajoitukset.  Vanhustenviikon tapahtumat:   * Ohjattua liikuntaa Ukonniemi areenalla 5.10.2020 ja 8.10.2020 kello 13.00-14.30 (järjestää Liikuntapalvelut) * Tämän virren haluaisin kuulla - Virsien yhteislaulua Imatrankosken kirkossa 7.10.2020 (järjestävät Imatran seurakunta ja vanhusneuvosto) * Iloinen iltapäivä ikäihmisille Olavinkulmassa 11.10.2020 kello 14.00 (järjestävät NNKY r.y. ja Imatran seurakunta)   Valtakunnallinen vanhustenpäivän juhla 4.10.2020 kello 13.00 on mahdollisuus seurata AlfaTV:n suorana lähetyksenä Naantalista. Tapahtumista ilmoitetaan Uutisvuoksessa, kaupungin verkkosivuilla ja sosiaalisessa mediassa.  **Esitys:** Merkitään tiedoksi.  **Päätös:** Merkittiin tiedoksi.  **§ 20 Muut asiat**  **1. Kutsu Vanhusneuvostopäivään 21.10.2020 kello 10.00-14.30**  **Ikäihmiset yhteiskunnan voimavarana**  Valtiovarainministeriön Avoin hallinto –hanke, Vanhustyön keskusliitto, Valli ry ja Ikäinstituutti järjestävät yhteistyössä vanhusneuvostopäivän vanhusneuvostojen jäsenille keskiviikkona 21.10.2020. Tilaisuus järjestetään verkkoseminaarina. Tilaisuuteen on vapaa pääsy. Tilaisuuden lopussa järjestettäviin dialogeihin mahtuu 100 ensiksi ilmoittautunutta.  Kutsu ja ohjelma on lähetetty vanhusneuvoston jäsenille ja varajäsenille sähköpostilla. Tilaisuuteen on ennakkoilmoittautuminen. Ilmoittautuneille lähetetään osallistumislinkit ohjeistuksineen ennen tilaisuutta. Verkkoyhteys avataan puoli tuntia ennen tilaisuuden alkua.  **2. Vanhusneuvoston aloite Tainionkosken koulun ruokalan ruokasalin osoittamisesta järjestöjen käyttöön.**  Vanhusneuvosto on tehnyt aloitteen entisen Tainionkosken koulun ruokalan ruokasalin ja entisen Savikannan koulun voimistelusalin/ruokasalin osoittamisesta järjestöjen käyttöön.  **3. Etelä-Karjalassa 8.10. voimassa olevat ja voimaan astuvat suositukset koronalta suojautumiseen**  Suositukset on luettavissa [www.eksote.fi/koronavirus](http://www.eksote.fi/koronavirus) .  **4. Hallintosääntöuudistus**  Imatran kaupungin hallintosääntöä ollaan uudistamassa. Vanhusneuvosto keskusteli vanhusneuvosto nimen muuttamisesta seniorineuvostoksi.  **Esitys:** Käsitellään muut asiat.  **Päätös:** Merkittiin tiedoksi. Vanhusneuvoston jäsenille annettiin tehtäväksi pohtia järjestöissään nimimuutosta ja tuoda esitykset seuraavaan vanhusneuvoston kokoukseen.  **§ 21 Seuraavan kokouksen ajankohta**  **Esitys:** Sovitaan seuraava kokousaika.  **Päätös:** Seuraava kokous pidetään 8.12.2020 kello 13.00. Paikka ilmoitetaan lähempänä kokousta. Jatkossa koronatilanteen kehittymisen mukaan kokoukset pidetään Teams-etäyhteydellä.  **§ 22 Kokouksen päättäminen**  **Esitys:** Puheenjohtaja päättää kokouksen.  **Päätös:** Puheenjohtaja kiitti kokouksen osallistujia ja päätti kokouksen. |
|  | **IMATRAN KAUPUNKI**  **Vanhusneuvosto**  Jerena Juutilainen Sirkku Sarlomo  puheenjohtaja sihteeri |